

**Қазақстан Республикасы Парламенті Сенатының Регламентіне өзгерістер мен толықтыру енгізу туралы**

Қазақстан Республикасы Парламенті Сенатының 2016 жылғы 24 наурыздағы № 980-V ПС қаулысы

      «Қазақстан Республикасының Парламенті және оның депутаттарының мәртебесі туралы» Қазақстан Республикасы Конституциялық заңы 14-бабының 2-тармағына, Сенат Регламентінің 1 және 175-тармақтарына сәйкес Қазақстан Республикасы Парламентінің Сенаты **ҚАУЛЫ ЕТЕДІ:**  
      Қазақстан Республикасы Парламенті Сенатының Регламентіне мынадай өзгерістер мен толықтыру енгізілсін:  
      1. 46-тармақта:  
      бірінші абзац алып тасталсын;  
      екінші абзацтағы «Заң» деген сөз «46. Заң» деген сөздермен ауыстырылсын.  
      2. 102-тармақтың төртінші абзацы мынадай редакцияда жазылсын:  
      «Сенаттың тұрақты комитеттерінің ұсынысы бойынша басқа мемлекеттердің парламенттерімен (парламенттер палаталарымен) және халықаралық парламенттік ұйымдармен ынтымақтастық топтарын құрады, сондай-ақ Сенат депутаттарын халықаралық, мемлекетаралық парламенттік ұйымдардың және органдардың құрамына қосады (жібереді), олардың құрамына өзгерістер енгізеді;».  
      3. 165-тармақ мынадай мазмұндағы он алтыншы абзацпен толықтырылсын:  
      «Заң шығарушылық жұмыстың тұжырымдамалық жоспарын келіседі;».  
      173-2-тармақтағы «, сондай-ақ ынтымақтастық жөнінде топтар құруға» деген сөздер алып тасталсын.

*Қазақстан Республикасы*  
*Парламенті Сенатының*  
*Төрағасы                              Қ. Тоқаев*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК